# Alicia de Miguel García

Alicia de Miguel García (València, 1956) és una metgessa i política valenciana. Llicenciada en medicina i cirurgia per la universitat de València, ha treballat com a especialista en hematologia a l'Hospital General de València i directora del centre de transfusions de la Comunitat Valenciana (1996-1999), així com professora de la Facultat de Medicina de la Universitat de València (1982). També és membre del Consell Econòmic i Social de la Universitat Politècnica de València.
Militant del Partit Popular del País Valencià, ha estat escollida diputada per la província de València a les eleccions a les Corts Valencianes de 1999, 2003, 2007 i 2011. El 2000 fou nomenada Consellera Portaveu del Govern Valencià, i del 2004 al 2007 fou Consellera de Benestar Social de la Generalitat Valenciana.

## Corrupció

El 22 de juliol de 2013, anuncia que deixa la política i renuncia al seu escó com a diputada del grup popular a les Corts Valencianes. Hores després, és imputada pel Tribunal Superior de Justícia de la Comunitat Valenciana en la branca valenciana del cas Gürtel per la seua participació en la contractació irregular amb empreses de la trama Gürtel, quan estava al front de la Conselleria de Benestar Social.
El 16 de juliol de 2013, l'imputat Enrique Navarro, excap de gabinet i exsecretari autonòmic de Família i Solidaritat, declara que ella havia estat la responsable de la contractació amb empreses de la trama Gürtel.
El 24 de setembre de 2013 declara com a imputada davant el jutge instructor de la causa.

## Referències

* ↑ «L'exconsellera del PP Alicia de Miguel deixa l'escó de diputada a les Corts Valencianes». Ara, 22-07-2013.
* ↑ «L'ex-consellera de Benestar Social, Alicia de Miguel, deixa l'escó a les Corts». VilaWeb, 22-07-2013.
* ↑ «Imputada la exconsellera Alicia de Miguel en el caso Gurtel, horas después de haber renunciado a su escaño». Cadena Ser, 22-07-2013. Arxivat de l'original el 2013-12-15. [Consulta: 9 desembre 2013].
* ↑ «Alicia de Miguel deja su escaño del PP y debería ser sustituida por el alcalde de Paterna». El Mundo, 20-07-2013.
* ↑ «La exconsejera De Miguel deja su escaño poco antes de ser imputada». El País, 22-07-2013.
* ↑ «Imputan en el caso Gürtel a una exconsellera valenciana el mismo día de su renuncia». La Sexta, 22-07-2013. Arxivat de l'original el 2013-12-13. [Consulta: 9 desembre 2013].
* ↑ «La exconsellera Alicia de Miguel dimite de las Cortes justo antes de ser imputada por Gürtel». Información, 23-07-2013.
* ↑ «Alicia de Miguel deja las Corts tras ser implicada en Gürtel». Levante-EMV, 23-07-2013.
* ↑ «Un imputado declara que De Miguel decidió contratar con Gürtel». El País, 16-07-2013.
* ↑ «De Miguel traslada a los técnicos la decisión de contratar con El Bigotes». El País, 24-09-2013.

## Vegeu també

* Branca valenciana del cas Gürtel

## Enllaços externs

* Biografies de polítics valencians Arxivat 2009-09-20 a Wayback Machine.
* Fitxa de les Corts Valencianes Arxivat 2009-12-24 a Wayback Machine.
Càrrecs públics :
| Precedit per: Rafael Blasco Castany | Consellera de Benestar Social de la Generalitat Valenciana 2003-2007 | Succeït per: Juan Cotino Ferrer |
| Precedit per: No existeix | Portaveu del Consell de la Generalitat Valenciana 2000-2003 | Succeït per: Alejandro Font de Mora Turón |